Държавен вестник, бр. 45, 2006 г., стр. 31

Б Р О Й  45
Д Ъ Р Ж А В Е Н   В Е С Т Н И К
С Т Р .  31
МИНИСТЕРСТВО
НА ИКОНОМИКАТА
И ЕНЕРГЕТИКАТА
НАРЕДБА № 22
от 8 май 2006 г.
за изпитване на електрозащитни средства в
експлоатация
Г л а в а  п ъ р в а
ОБЩИ ПОЛОЖЕНИЯ
Чл. 1. С наредбата се определят видът на
изпитванията, методите и нормените стойнос-
ти за изпитване на електрозащитни средства в
процеса на експлоатация.
Чл. 2. Наредбата се прилага във всички ла-
боратории, където се извършват изпитвания по
чл. 1, независимо от формата на собственост и
управление.
Чл. 3. Наредбата се прилага за изпитване-
то на:
1. изолиращи щанги от всички видове: мани-
пулационни (оперативни); измервателни; за
преносими заземители;
2. изолиращи клещи (за операции с предпа-
зители и изолиращи покрития);
3. указатели за напрежение;
4. сигнализатори за наличие на напрежение;
5. указатели за напрежение за проверка на
съвпадението на фазите (сфазиране);
6. електроизмервателни клещи (токоизмер-
вателни);
7. устройства за пробождане (срязване) на
кабели;
8. диелектрични ръкавици, боти, ботуши и
галоши;
9. диелектрични килимчета, пътеки и изо-
лиращи поставки;
10. изолиращи покрития (вложки) и капачки;
11. ръчни изолиращи инструменти;
12. преносими заземители;
13. наставни изолиращи стълби;
14. изолиращи въжета.
Чл. 4. Наредбата не се прилага:
1. за изпитванията при производството на
електрозащитни средства и изпитванията за
оценяване на съответствието с цел пускане на
пазара;
2. за специалните средства за защита за ра-
бота под напрежение в електрически уредби и
по електропроводни линии за напрежение
110 kV и по-високо.
Чл. 5. (1) В процеса на експлоатация елект-
розащитните средства подлежат на периодич-
ни и извънредни изпитвания.
(2) Периодичните изпитвания се извърш-
ват в сроковете съгласно тази наредба, специ-
алните указания на производителите и резул-
татите, установени при оценката на риска в
експлоатацията.
(3) Извънредните изпитвания се извършват
при наличието на признаци на неизправност,
след ремонт и/или замяна на части от електро-
защитните средства.
Г л а в а  в т о р а
ОБЩИ ИЗИСКВАНИЯ И ПРАВИЛА ЗА
ИЗПИТВАНИЯ
Чл. 6. Електрозащитните средства се из-
питват в лабораторно помещение или изпит-
вателно поле, специално обезопасено и обза-
ведено с необходимите съоръжения, средства
за измерване и уредба за изпитване с повише-
но напрежение.
Чл. 7. (1) Изпитванията се извършват от
персонал с придобита не по-ниска от четвърта
квалификационна група за безопасност при
работа, съответно по Правилника за безопас-
ност и здраве при работа в електрически уредби
на електрически топлофикационни централи и
по електрически мрежи (обн., ДВ, бр. 34 от
2004 г.; изм. и доп., бр. 19 от 2005 г.) или Пра-
вилника за безопасност и здраве при работа по
електрообзавеждането с напрежение до 1000 V
(ДВ, бр. 21 от 2005 г.).
(2) При изпитванията се спазват правилата
за безопасност съгласно правилниците по ал. 1
и специфичните изисквания на вътрешната
инструкция за безопасност при работа в изпит-
вателната лаборатория.
Чл. 8. Електрозащитните средства се под-
готвят за изпитване и изпитват съгласно тази
наредба, указанията на производителите, пред-
варително почистени и подсушени.
Чл. 9. Преди изпитването на всяко елект-
розащитно средство се извършва външен ог-
лед за:
1. състоянието на изолационните повърхнос-
ти—за изолиращите средства за защита;
2. отсъствието на механични повреди (про-
бождане, срязване, пукнатини, отчупване на
изолация, надрасквания и др.);
3. наличието на маркировка от производи-
теля на електрозащитното средство;
4. наличието на идентификационни номера
(на производителя, на собственика и др.);
5. комплектност.
Чл. 10. Механичните изпитвания на елект-
розащитните средства се извършват преди
електрическите изпитвания.
Чл. 11. (1) Електрозащитните средства се
изпитват индивидуално, както и диелектрич-
ните ръкавици, ботите и др., които се доставят
и използват като чифт.
(2) Допуска се групово изпитване на електри-
ческата якост на изолацията на еднотипни за-
щитни средства. При пробив в едно или няколко
от изпитваните защитни средства то (те) се от-
страняват и изпитването продължава, като об-
щото времетраене не надвишава нормираното.